
CORFF    CRIST, 

NEU 


TE   EGWYS. 


*f  Un  corff  sydd,"  ac  eglwys  Crist  ydyw.  Mae  llawer  o  gyrff 
ereill,  eithr  nid  jw  Crist  yn  "  beu"  ar  neb  ond  "  corff  yr 
eglwys.''  "  Y  corff  hwn  nid  yw  un  aelod,  eithr  llawer;"  a  thrwy 
hyny  y  mae  yn  tebygoli  i'r  corff  dynol.  Yr  un  Duw  sydd  wedi 
hod  yn  creu  y  ddau,  ac  y  mae  yn  rhaid  fcd  doethineb  ddwyfol 
i'w  gweled  yn  y  naill  fel  y  llall. 

Cafodd  dyn  ei  greu  yn  ogoneddus  iawn,  sef  ar  lun  a  delw 
Duw.  Edrychwch  arno.  Pwy  o'r  holl  greaduriaid  sydd  yn 
debyg  iddo  ?  Cyfrifwch  ei  aelodau  ef,  a  threiwch  farnu  fod  un 
yn  orrnod  neuyn  rhy  fach.  A  oes  rhyẅ  áelod  wedi  ei  osod  yn 
lle  y  llall  ?  Craffwch  ar  y  corff  o  goryn  y  pen  hyd  at  wadaau 
y  traed,  a  nodwch  ryw  ddiffyg  ?  Ble  mae  y  bôd  a  all  wneuthur 
diwygiad  arno  ?  Sylwch  arno  yn  cerdded,  yn  symud  ei  freichiau, 
ac  yn  dyrchafu  ei  ben.  Mor  ardderchog  y  cyflawnaei  amcanion  ! 
Ilhj'dd  orchymyn  tufawnol  dystaw,  ao  wele  yr  holl  aelodau  am 
y  mwyaf  parod  yn  ufyddhau.  Mae  y  bys  traed;  er  yn  bell,  mor 
gyflym  á'r  cyilymaf ;  a  chymmer  pob  aelod  ei  lywodraethu  fel 
yr  ewyllysir.  Y  fath  beiriant  gogoneddus,  ynte,  yw  y  corff — y 
i'ath  undeb  sydd  o'i  fewn !  O,  fel  y  cydymdeimla  yr  aelodau  y 
naill  dros  y  liall.  Ki  tbeimla  un  awydd  i  dori  y  llall  ymaith ; 
na,  canys  teimla  pob  un  eisieu  eu  gìlydd.  Mae  y  rhai  an- 
mharchedicaf  mor  wasanaethgar  â'r  lleill ;  ac  y  mae  gwasanaeth 
pob  un  yn  wasanaeth  i'r  oll,  sef  i'r  corff.  Pwy  a  allai  ddych- 
ymmygu  y  gallai  Dnw,  o  ddefnydd  mot  wael  â  phridd  y  ddaear, 
gyfansoddi  y  fath  gorff  gogoneddas  ?    Ond  felly  y  gwnaeth  j   ao 


% 

anàdîodd  yn  ci  ffroenau  ef  anadl  einioes;  a'r  dyn  a  ael'h  yn 
öiiaid  byw.  Mae  y  diafol  wedi  bod  yn  dangos  gelyniaclh  maw  r 
tuag  at  y  corfF  hwn,  oddiar  pan  droseddodd  ei  breswylydd ;  a 
inynyoh  yr  ymdrecha  ei  ainddifadu  o'i  wahanol  aelodau  :  ond 
er  hyuy,  gwyr  y  corff'  eu  gwerth,  ac  ni  ddywed  neb  o'r  aelodau 
wrth  eu  gilydd,  "  Nid  rhaid  i  mi  wrthych."  Geill  y  corff  lawen- 
hau,  er  gwaethaf  y  diafoi,  oblegid  y  raae  Crist  wedi  dyfod  i'r 
byd  i  dattod  gweithredoedd  y  diafol,  îe,  hyd  y  nod  ar  y  corff. 

Ond,  heth  sydd  a  fynorn  â'r  corff  dynol?  Oblegid  mae  un 
cyffelyb  iddo  yw  corff  öea  eglwys  Crist  hefyd ;  "  canys  fel  y 
mae  y  corff  yn  un,"  rneddai  Paul,  "  ac  iddo  aolodau  lawcr,  a 
lioll  aelodau  yr  un  corff,  eyd-byddont  lawer,  ydÿnì  un  corff; 
felly  y  mae  Crist  hefyd."  Y  Creawdwr  a  fu  yn  llunio  corff  Adda, 
sydd  wedi  bob  hefyd  yn  llunio  corff  neu  eglwys  Crist ;  ac  yn 
gymmaint  mai  o  ddefnydd  y  gwnaed  y  corff  dynol,  o  ddefnydd 
hefyd  y  cafodd  corff  Crist  ei  wueuthur.  Rhoddir  hanes  am  loan 
Fedyddiwr,  yn  anfonedig  oddiwrth  Dduw,  yn  rnyneJ  allan  i 
gasglu  defnydd  neu  "  bohl  barod,"  fel  y  galìai  y  Creawdwr  mawr 
gyfansoddi  corff  neu  eglwys  i'w  anwyl  Fab,  a'i  osod  ef  yn  ben 
arni,  megys  y  mae'r  gwr  yn  ben  ar  y  wraig.  Dychymmygwn 
weled  Ioan  yn  ddiwyd  zx  lànau  yr  Iorddonen,  ac  yn  Ainon,  lle 
yr  oedd  dyfroedd  lawer,  yn  dethol  defnyddiau  i  Dduw  er  cyfan- 
soddi  corff  yr  eglwys.  Yno  y  mae  yn  eu  casglu  ynghyd,  ac 
yn  eu  cymmeryd  i'r  dwfr  i  olchi  yfôaith  y  pechodau  oedd  ynglyn 
â  hwynt,  ac  wele  hwynt  yn  dyfod  yn  ddefnydd  parod  yn  y  fan,  i 
gael  eu  moldio  yn  gorff.  Erbyn  cael  rhyw  gyflawnder  o  ddefnydd 
yn  barod,  wele  Fab  Duw  yn  cyfeirio  ei  gamrau  tua'r  Iorddonen 
yn  ol  ewyllys  ei  Dad,  ao  yn  mynu  cael  ei  olchi  hefyd  gan  Ioan 
yn  gyntaf  peth,  nid  o  herwydd  fod  ynddo  bechod  na  bai,  ond 
íim  mai  fel  hyny  yr  oedd  yn  ẃeddus  i  gyflawni  poh  cyfìaẅnder. 
Ymostyngodd  fel  defnydd  i  gael  ei  olchi ;  a  thra  yr  rtedd  efe, 
fel  un  parod,  yn  dyfod  i  fyny  o'r  dwfr,  wele  ei  Dad  o'r  nefoedd 
ynanadlu  arno  yr  Ysbryd  Glân,  gan  gyhoeddi,  "Hwn  yw  fy 
anwyl  Fab,  yn  yr  hwn  y'ai  boddlonwyd."  Yna  daeth  yr  Iesu  yn 
gymhwys  i  fod  yn  ben  ar  y  corff  neu'r  eglwys  ag  oedd  i  gael  eu 
tyfansoddi  ar  fyrder.  Yr  oedd  Crist,  fel  y  sylwasom  eisoes,  i 
fod  yn  ben  ar  yr  eglwys,  yn  yr  un  ysîyr  ag  y  mae  gwr  yn  ben 
ìt  ei  wraig,  Yr  oedd  ganddo  ef  bcn  ar  ei  gorff  ei  lmn,  a  bwr- 
^iidai   i'r  eglwys  gael  pen   hefyd,  heblaw  ei  hunan;   cánýs  yrt 


hanes  ffurfiad  corff  neu  egìwys  Crist,  ni  ddywedir.  iddo,  ^íg;^ 
ei  osod  erioed  yn  y  corff,  megys  ag  y  dywedir  am  bob.  aelod)  arall» 

0  hono.  Yr  hyn  a  brawf  hyn.  yw  geiriau  Paul,  yn  1  Cor.  sii*, 
28  : — "  A  rhai  yn  wir  a  osododd  Duw  yn  yr  eglwys^  yn  gyntaf 
apostolion,  yn  ail  prophwydi,  yn  drydydd  athrawon,  yna< 
gwyrthiau  ;  wedi  hyny  doniau  i  iacháu,  cynnorthwyau,  llywod-. 
raethau,  rhywiogaethau  tafodau."  Wrth  hyn  fe  welir  mai  ap-. 
ostolion  oedd  yr  aelod  cyntaf  a  osododd  Duw  yn  y  corff,  ac  ar,- 

01  hyny  prophwydi,  athrawon,  Sçp.  3?e  buasai  Crist  yn  aelod  o'r 
corff,  mae  yn  ddiau  y  cawsai  ei  eawi,,  a  hyny  yn  gyntaf ;  ond 
mae  yn  eglur  nad  oedd,  canys ."  trwyddo  ef  y  gwnaethpwyd  pob 
peth,  ac  hebddo  ef,  ni  wnaethpwyd"  hyd  y  nod  yr  eglwys,  neu 
y  corffdan  sylw,  er  fod  Paul  yn  dweyd  mai  Duw  a'i  gwnaeth. 
Wedi  i  Ioan  Fedyddiwr  dystiolaethu.  mai  Efe  oedd  Oen  Duw, 
cawu  ailan  i  Grist  yn  fuan,  mewn  ufydd*-dod  i'w  Dad,  alw 
deuddeg,  a'u  hordeinio  yn  apostolion  yn  nghorff  Crist,  o'r 
defnydd  ag  oedd  Ioan  wedi  barotoi,  Dyma  ddechreuad  eglwys 
Crist,  neu  ei  goríf.  Wedi  hyný  gosodwyd  yr  aelodau  ereill  i 
rnewn,  sef  propbwydi,  athrawon,  gwyrthiau,  doniau  iachâu, 
cynnorthwyau,  llywodraethau,  rhywiogaethau  tafodau,  &c.  Ar 
ddydd  y  Pentecost,  anadlodd  Duw  ar  y  corff,  megys  pe  buasai 
gwynt  nerthol  yn  rhuthro,  nes  ei  lanw  â'"r  Ysbryd  Glan,  neu 
ag  "  anadl  einioes ;"  a'r  holl  gorff  "  a  aeth  yn  enaid  byw,''  fel  y 
gallai  ei  aelodau  fod  yn  dystion  i  Dduw  trwy  yr  holl  fyd. 

Yn  awr,  dyrma  gorfi'  cyûawn,  ac  wedi  ei  ddiodi  a'i  fsdyddio, 
gan  yr  un  Yshryd.  Duw  fu  yn  ffurfio  yr  aelodau ;  ac  o'r  def- 
nydd  neu'r  dynion  a  gawsant  eu  bedyddio,  "  efe  a  roddes  rai  yn, 
apostolion,  a  rhai  yn  brophwydi,  a  rhai  yn  efengylwyr,  a  rhai  yn 
fugeiliaid,  a  rhai  yn  athrawon.''  (Eph.  iv,  1J).  Bhoddion 
nefol  oedd  yr  aelodau  hyn  ;  ac  yr  oedd  Duw  yn  ewyllysio  i  un 
gyfran  o'r  defnydd  a  olchwyd  i  dderbyn  yr  apostoliaeth,  a  chyfran 
arall  i  dderbyn  y  brophwydoliaeth,  &c. ;  ac  felly  yr  oeddynt  yn 
cael  eu  gwneyd  yn  apostolion,  prophwydi,  athrawon,  &c,  fel  ag 
i  fod  yn  aelodau  i'r  corff,  neu  i'r  gweddill  o'r  defuydd.  Os  me\ 
dynion  yw  yr  aelodau  sydd  yn  y  corff  neu  yr  eglwys,  fel  y  creda 
enwadau  yr  oes,  nid  Duw  sydd  wedi  eu  gosod  yno,  ond  hwy 
eu  hunain;  canys  yr  hyn  a  osododd  Efe  yn  aelodau  yn  y  corff,  o'r 
uchelder  y  deilliasant  yn  "  roddion  i  ddynion,"  fel  y  gwelrçi^ 
wrth  yr  ysgrythyr  flaenorol. 


'Gallwn  ofyn  yn  avrr  ynghjlch  y  corff  hwn,  fel  y  gofynasom 
ynghylchy  corffdynól,  A  oes  rhywun  yn  gweled  rhyw  ddiffyg 
ynddo  ?  Edrychwéh  arno  o'r  coryn  i'r  gwadnau,  a  d.-,n<roswch 
ry  wbeth  allan  o  le  ?  Pa  sawl  aelod  a  osododd  Duw  yn  afreidiol  ? 
a  pha  sawl  un  sydd  yn  eisieti  ?  Ond  heth  g""ell  ydym  o  gwest- 
iyno,  nid  oes  neh  ond  yr  ynfyd  a  wel  ddiffyg  yn  ngwailh  ei 
Grewr.  Mae  coríî  yr  Eglwys  yn  gyfansoddiad  gogoneddtts.  Er 
nad  oedd  ond  raegys  habau  yr  araser  hyn,  etto  meddai  yr  holl 
aelolau  ag  oedd  arno  eu  hanghen  gauol  oed,  ac  tnewn  heniint, 
Äiae  ynddo  ben,  llygaid,  cltisúau,  breichiau,  traed,  &c, — poh 
aelod  yn  ei  le,  ac  megys'  ag  y  gosodwyd  hwynt  gan  Dduw.  I 
ddangos  hyn  yr  ysgrifenai  Paul,  yn  1  Cor.  xii,  14—30:  — 
"  Canys  y  corff  nid  yw  uu  aelod,  éithr  Haner.  Os  dywed  y  troed, 
Am  nad  wyf  law,  nid  wyf  o'r  corfî';  ai  am '  hyny  nU  yw  efe  o'r 
eorff?  Ac  os  dywed  y  glust,  'Ain  nad  wyf  lygad,  nid  wyf  o'r  corff; 
ai  am  hyny  nid  yw  hi  o'r  corff?  Pe  yr  holl  gorff  fyrîdai  lygad, 
pa  le  y  byddai  y  clywed?-pe  y  cwbl  fyddai  glywed,  pa  le  y 
byddai  yr  arogliad?  Eithr  yr  awrhoo  Duw  aosododd  yraelodau, 
bob  uu  o  honynt  yn  y  corff,  fel  yr  ewyllysiodd  efe.  Canys  pe 
baent  oll  un  aelod,  pa  le  y  byddai  ycorl'f.  Ond  yr  awrhon  llawer 
yw  yr  aelodau,  eithr  un  corff.  Ac  ni  all  y  •llýgad  ddywedyd  wrth 
y  llaw,  Nid  rhaid  i<mi  wrthyt ;  na'r  pen  chwaîth  wrth  y  traed, 
Nid  rhaid  i  rai  wrthych.  Bithr  yn  hytrach  o  lawer,  yr  aelodau 
o'r  corff  y  rhai  a  dybir  eu  bod  vn  wanaf,  ydynt  anghenrheidiol. 
A'r  rhai  a  dybiwn  ni  eu  bod  yn  anmharchedicaf  o'r  corff,  ynghylch 
y  rhai  hyny  y  gosodwn  chwaneg  O'barch ;  ac  y  mae  ein  haelodau 
aahardd  yn  cael  clrwaneg  o  ■>h;«\idwoh.  Oblegid  ein  haelodau 
hardd  ni  nid  rhaid  iddyni  -wrtho.:  e'iíhr  Duw  a  gyd  dymherodd  y 
corff,  gan  roddi  parch  ychwaneg  i'r  hyn  ocdd  ddiffygiol :  fel  na 
byddo  anghydfod  yn  y  corff ;  eithr  bod  i'r  aelodau  ofalu  yr  un 
peth  dros  eu  gilydd.  A  pha  un  bynag  ai  dyoddef  a  -wna  un 
aelod,  y  mae  yr  holl  aelodau  yn  cyd  ddyoddef ;  ai  anrhydsddu  a 
wueir  un  aelod,  y  maeyr  hull  aelodau  yu  cyd  lawenhan.  -Eithr 
«hwychwi  ydych  gorff  Crist,  ac  aelodau  o  ran.  A  rhai  yn  wir  a 
osododd  Duw  yn  yr  eglwys  ;  yn  gyu*af  apostolion,  yn  ail  pro- 
phwydi,  yn  drydydd  athrawon,  yna  gwyrthiau;  wedi  hyny  doniau 
i  iaihàu,  cynnorlhwyau,  lìyuodraethau,  rhywiogaethau  tafoJau. 
Ai  apostolion  pawb?  ai  prophífydi  pawh  ?  ai  athrawon  pawb? 
«ariogwjjeuthurwyr  gwyrthiau  pawh?     A  oes  gau  bawb  ddouiau  i 

$ocháu  ?  a  yw  pawb  yn  llefaru  â  thafodau?  a  yw  pawb  yn  cvf- 
ieithu  ?" 

Mae  y  dyfyniad  uchod  yn  dangos  yr  anghenrlieidrwydd  anbeb- 
gorol  o  barhad  yr  holl  aelodau  yn  y  eorff ;  nid  paihad  rhyw 
rai  o  honynt,  ond  parhad  yr  oll.  Nid  yn  unig  yn  ei  ieuenctyd 
y  mae  eisieu  pen,  llygaid,  clustiau,  breichiau,  traed,  &c,  ar  y 
corff,  ond  yn  ei  hen  dd-yddiau  hefyd.  Nid  rhywbeth  i  weled, 
dywed,  cerdded,  &c,  ara  nn  dydd  oedd  corff  Crist,  ond  i  wneuthur 
hyny  o  hyd,  cyhyd  ag  y  parhaai  yr  anghea.  Pa  lesád  fyddai  o 
fod  Crist  yn  ben  i'r  eglwys,  heb  fud  ganddi  hitbau  glustiau  i 
wrandaw,  llygaid  i  weled,  traed  i  gerdded,  a  breichiau  i  ymaflyd, 
fel  y  gallai  wneuthur  pob  peth  a  orchymynai  eíe  iddi  ?  Ai  yr 
eglwys  yw  Priodas-ferch  yr  Oen  ?  Os  mai,  pwy  hoffai  weled 
y  briodasferch  heb  ben,  llygaid,  clustiau,  breichiau,  na  thraed  ? 
Nid  priodasferch  fuasai,  ond  rhywbeth  arall  yn  arddel  yr  enw. 
Ni  arddela  lesu  Grist  un  eglwys  yn  briodasferch,  ond  yr  hon  a 
flurfiodd  ei  Dad,  sef  eglwys  ag  apostolien,  prophwydi,  efengyl- 
wyr,  bugeiliaid,  aíìirawon,  gwyrthiau,  doniau  iachâu,  ffydd,  doeth- 
ineb,  gwybodaetii,  gwah.inwieth  ysbrydoedd,  tafodau,  &c 

Ymddengys  yii  rhesymol  iawn  mai  yr  ppostolion  oedd  y  pen 
a  feddai  yr  eglwys  ar  ei  chorff  ei  hunan,  ac  mai  rhai  o  honynt 
hwy  he-fyd  oedd  y  llygaid,  clustiau,  genau,  &c,  gan  fod  yr 
ae'odau  hyny  yn  gynnwysedig  yn  y  pen.  Mae  yr  holl  swyddi 
a'r  doniau  ereilì  hefyd  vn  aelodau  yn  y  corff  j-n  rhywle  ;  ond  ni 
pherthyn  i  ni  ymdrafferthu  i  gael  allan  yn  mha  ran,  canys 
profi  eu  bod  yn  rhywle  ynddo  yw  ein  gwaith  ni,  ac  fod  gandJynt 
orcliwylion  ncillduol  i  wneuthur  yn  y  corff  yn  barhaus. 

Gan  ein  bod  wedi  dangos  o'r  ysgrytbyrau  fod  Duw  wedi  gosod 
yn  ei  eglwys  "  rai  yn  apostolion,  a  ihai  yn  brophwydi,  a  rhai  yn 
efengylwyr,  a  rhai  yn  fu;,eiiiaid  ac  yn  athrawon,''  dywedwn  yn 
awr  mai  eu  dyben  oedd  "  í  berjfeithio  y  saint,  í  luaith  y  weinidogT 
aelh,i  adeiliad  corff- Crist ;  hyd  oni  ymgyfarfyddom  oll  yn  undeb 
ffydd,  a  gwybodaeth  Mab  Duw,  yn  wr  perffaith,  at  fesur  aedran 
cyüawnder  Crist.'*  (Gwel  Eph.  iv,  II  — 13.)  Syna  llawer  f'od 
eisieu  perffeithio  saint,  o  herwycìd  eu  bod  wedi  eu  dyspu  i  gredn 
mai  bodau  nefol  ydynt  ag  sydd  wedi  eu  perffeithio.  Y  gwir  yw, 
yr  oedd  y  saint  gynt  yn  ddigon  anmherffaith,  ac  yr  oedd  hyd  y 
nod  ou  hapostolion  mewn  llawer  o  bethau  yn  llithro.  Gan  hyny,_ 
gosododcl   Duw    yn    yr   egîwys   apostolion,    próphwyiji,   &c,   esfc 


perffeithîo  y  saint,  ynghyd  â  chario  yn  mlaen  waith  ŷ  weinid«* 
ogaeth,  ac  adeilad  corff  Crist.  Yn  awr,  nid  oedd  modd  perffeithio 
y  saint,  gwneuthur  gwaith  y  weinidogaeth,  nac  adeiladu  yr 
eglwys,  heb  apostolion,  prophwydi,  athrawon,  &c.  Pa  beth 
fuasai  sefyllfa  y  gwahanol  eglwysi,  oni  buasai  fod  yr  apostolion 
ac  ereill  yn  edrychol  drostynt  ?  Mae  ysgrifeniadau  yr  apostolioi» 
eu  hunain,  yn  profì  y  buasent  yn  myned  i  ddirywiad  cyffredinol 
yn  dra  buan,  er  mai  yr  apostoliou  eu  hunain  fu  yn  planu  ac 
yn  dysgu  y  cyfryw  eglwysi.  Pwy  ond  yr  apostolion  oedd  yn 
gweled  eu  perygl,  ac  yn  eu  perffeithio  ?  Beth  ddelai  o  waith  y 
weinidogaeth,  pe  cawsai  yr  eglwysi  bentyru  athrawon  iddynt  eu 
hunain,  yn  lle  gosod  dynion  fel  Timotheus  a  Thitus  i  dclewis 
rliai  drostynt?  A  pha  fodd  yr  adeiladid  yr  eglwys  heb  y  swydd- 
wyr  a  apwyntiodd  Duw  i  wneuthur  hyny  ?  Mae  yn  anhawdd 
i  ateb ;  ond  gellid  dychymmygu  y  byddai  yr  eglrcys  megys 
plantos  yn  bwhwman,  au  yn  cymmeryd  eu  harwain  â  phob  awel 
dysgeidiaeth,  trwy  hoced  dynion,  trwy  gyfrwysdra  i  gynllwyn  i 
dwyllo.  Rhaid  i  gorff  Crist  feddu  yr  holl  aelodau  a  osododd 
Duw  ynddo  ;  nid  meddu  rhyw  rai  o  honynt,  ond  y  cyfan.  Os 
yw  athrawon  yn  unig  yn  ddigon  yn  awr, "  i  berffeithio  y  saint,  i 
waith  y  weinidogaeth,  i  adeiliad  corff  Crist,"  yna  peth  hollol 
af'reidiol  oedd  gosod  apostolion,  prophwydi,  gwyrthiau,  doniau 
iachâu,  &c,  yn  yr  eglwys  ar  y  dechreu.  Buasai  yn  well  i  Dduw 
adael  i  ddynion  wneuthur  y  corff  yn  ei  le,  na'i  fod  ef  yn  gosod 
cymmaint  o  aelodau  afreidiol  ynddo.  Ond  meddyliwn  y  credir 
yr  ysgrythyrau  o  flaen  neb  arall,  ac  mai  Duw  sydd  yn  gwybod 
oreu. 

Wedi  profì  gosodiad  yr  holl  aelodau  yn  y  corff,  ynghyd  â 
dangos  eu  gwahanol  swyddi,  a'r  anghenrheidrwýdd  am  danynt, 
awn  yn  mlaen  i  brofi  yn  mhellach  fod  rhai  i  fod  yn  apostolion, 
prophwydi,  efengylwyr,  bugeiliaid,  ac  athrawon,  er  perffeithio  y 
saint,  i  waith  y  weinidogaeth,  ac  i  adeilad  corff  Crist, "  hyd  oni 
yntgyfarfyddom  oll  yn  undeb  ffydd,  a  gnybodaeth  Mab  Duw,  yn 
wr  perffaith,  at  fesur  oedraii  cyflawnder  Crist,''  (Eph.  iv,  13J. 
Mae  yu  rhaid  dangos  fod  pawb  wedi  dyfod  i  undeb  y  ffydd,  ac 
i  feddiant  o  wybodaeth  Mab  Duw,  cyn  y  gellir  dweyd  nad  oes 
eisieu  yr  holl  swyddogion  blaenorol  yn  yr  eglwys  yn  bresennol; 
ac  nid  yn  unig  hyny,  ond  rhaid  dangos  hefyd  fod  yr  eglwys 
wedi  dyfod  yn  "  wr   perffaith,  at  fesur  oedrau    cyfìawnder 


€rìst."  Beth  sydd  yn  debyg  i  wr  perffaitb  yn  un  o  eglwysi  eirt ' 
gwlad  ?  Dim  yn  y  mesur  lleiaf.  Mae  yr  holl  gorff  neu'r  cglwys- 
yn  cydnabod  eu  hunain  yn  bresennol  yn  llawer  llai  anmherffaith 
nag  oedd  yr  eglwys'  gynt  yn  ei  mabandod.  Pwy  fydd  mor 
ffol  mwyach,  â  haeru  nad  oes  eisieu  yr  holl  swyddi  a'r  doniau 
yn  yr  eglwys  yu  awr  megys  cynt,  pan  y  mae'r  ysgrythyrau  yn. 
yn  dangos  fel  arall  ? 

Efallai  fod  llawer  yn  barod  i  addef  erbyn  hyn  fod  Duw  wecli 
gosod  yr  holl  aelodau  a  enwyd  yn  y  corff  ar  y  dechreu,  a  bod 
gwir  anghen  am  danynt  yr  amser  hwnw  ;  ond  methant  â  dirnad 
pa  beth  sydd  wedi  dyfod  o  honynt  dros  gymraaint  o  amser  oddiar 
hyny.  Os  ydynt  yn  methu  dirnad  hyn,  pa  fodd  y  galiant 
ddirnad  fod  neb  yn  cael  eu  perffeithio  yn  yr  oes  hon  ?  ac  os  nad 
oesnebyn  cael  eu  perffeithio,  pa  fodd  y  daw  yr  eglwys  neu'r 
corff  yn  wr  perffaith  ?  Yn  ngwyneb  pethau  fel  hyn,  dylai 
dynion  gredu  yr  ysgrythyrau  yn  drwyadl,  a  chwiìio  â'u  holl 
egni  am  eglwys  yn  ol  desgrifiad  y  Testament  Newydd,  sef  uu 
ag  ynddi  apostolion,  prophwydi,  a  phob  pefh  arall  a  osododd 
Duw  ynddi  ar  y  cyntaf ;  ac  os  na  chânt  afael  mewn  eglwys  felly, 
nis  gall  Duw  eu  condemnio  am  beidio  ei  harddal ;  canys  pa 
beth  yw  ysgrytbyrau  da,  os  credir  rhywbeth  arall  o'u  blaen  ? 
Ni  arddelasom  ni  un  eglwys  nad  oedd  yr  un  ffunud  â'r  eglwys 
a  ddarlunia  yr  ysgrythyrau  :  ffolineb  o'r  mwyaf  fuasai  gwneyd 
hyny,  a  ninnau  yn  cymmeryd  arnom  i  gredu  y  Beibl.  Nis  gall 
un  gymdeithas  fod  yn  eglwys  neu  gorff,  heb  feddu  yr  hollaelodau 
a  berthyn  i  gorff  Crist,  fel  ag  y  gosododd  Duw  hwynt :  anghenfil 
yw  pob  un  sydd  heb  ben,  breichiau,  neu  draed;  ac  cddiwrth 
greaduriaid  felly  cilia  pob  dyn  doeth. 

Ond  beth,  meddai  rhywun,  a  ddaeth  o'r  eglwys  gyntefig  ? 
Wel,  yn  fuan,  wedi  i'r  corff  hwnw  gael  ei  lunio,  ac  iddo  ddech- 
reu  dangos  ei  hun,  pwy  oedd  y  cyntaf  i  ymosod  arno  ond  y 
diafol.  Yr  oedd  cyn  hyn  wedi  achosi  croeshoeliad  ei  Berchenog 
gogoneddus;  a'i  atucan  ar  ol  hyny  oedd  dystrywio  yr  eglwys 
neu'r  corff  oedd  ganddo  ef  ar  ol.  Ond  etto,  fe  gyfododd  Crist 
eilwaith ;  canys  yr  hwn  sydd  yn  lladd  y  corff,  nis  gall  ladd  yr 
ysbryd  ;  a  phe  lleddid  eorjfyr  eglwys,  er  hyny,  ni  ellid  Hadd  ei 
Hysbryd,  na  dim  o'r  hyn  a  dderbyniodd  o'r  uchelder  mewn 
ffordd  o  "  roddion  i  ddynion."  Yn  awr,  fel  ag  yr  oedd  yr  eglwys. 
yn  cynnyddu  mewn  maintioli,  gwybodaeth,  a  pherffeithrwydáî. 

rynddeiiioguí  y  gclyîJ  yn   fwy  fwr,  nr»  o'r  díwedd  yr  yrooeodai 
ar   y  cortT,  gan  amcanu  ei  nni'ldifudu  o'i  lygaid,  ei  glustiau,  &c, 
nes  yn  wir  i.ldo  lwyddo  i  raddau   rnawr  ;    a  buasai  y  corff  wedi 
myned  i  ddinystr  buan,  oni  bai   fod   Crist  yn   dattod   ychydig   o 
weithreduedd   y  diafol,  trwy  roddi  aelodau  yn  eu  lle.     O,  fel  yr 
erlidid  yr  apostolion,  y  prophwydi,  yr  efengylwyr,  yr  athrawon, 
a'r  saini.     Yr   oedd  pawb  yn  diystyru  corff  Crist,  ac  yn  awyrtdus 
i'w  ddyfelha  oddiar   wyneb  y  ddaear.     Ac,  yn  wir,  yn  y  diwedd, 
cafodd  y  ge'yn  ei  amcan  ;    yr  apostolion  a  ddyfethwyd  uti  ar  ol  y 
llall,   nes  i'r  co/ff  fyned   yn  amddifad  o  ben,  llygaid,  &c.  5    ac 
yna  yn  fuan  bu   darfod  am  dano,  er  i  amryw  o'r  aelodau  ere-ill 
fod   yn   ddadfyw   am   gryn  amser  ar  ol  hyny.     Dychwelodd  yr 
Ybbryd  oedd  ynddo,  ynghyd  â*r  "  rhoddion''  o'r  uchelder,  yn  ol 
at  yr  Hwn  a'u  rhoes;  canys  nid  oedd  neb  aiall  a  allai  eu  derbyn. 
Yn   awr,  yr   oedd   y  rhan    ysbrydol  o'r  eglwys  yn  fyw  0  hyd ; 
meddai  yr   apostoliaeth,   y  bropbwydoliaeth,   yr  athr&wiaetb,  a 
phob  dawn   neu   rodd   arall;    ac  nid   oedd   eisiea  ond    defnydd 
newydd  a,pharod,  er  i'r  eglwys  gymmeryd  tabernacL  daearol  arall 
i  drigo  ynddo  eilwaith.     Ond  y  f&th   oedd   erlidigaeth  y  ddraig,. 
fel  y  ''  rboddwyd   i'r  wraig  ddwy  o   adcnydd  eryr  mawr,  fel  yr 
ehedai   hi  i'r  diffaelhwch,  i'w   lle   ei   hun ;   lle   yr  ydys   yn  vi 
mae.thu  hi  yno  dros  amssr,  ac  ainseroedd,  a  banner  amser,  oddi- 
wrth  wyneb  y  sarff."     Gwir  oedd  yr  hyn  a  bropbwydai  Paul,  na 
ddeuai  y  dydd  bwnw  yn.  yr  hwn  y  cyd-gynnullid  y  saint  ato  Ef, 
"  hyd  oni  ddêl  ymadawiad  yn  gyntaf.''     (Gwel  2  Thes.  ii,  1 — 3.'), 
Yrnadawodd  yr  eglwys,  a  gadawodd  e'r  chnawd  a'i  hesgyru  daearol 
i  gael  eu  malurio  a'u  darnio  yn   mhob  dull ;   a  chafodd  hiihau 
ei  meithrin   mewn  lle  allan  o  afael  y  ddraig,  byd  nes  y  cafwyd 
"  pobl  barod"  yn  y  dyddiau  diweddaf  i  fod  yn*  dabarnacl  daearol 
i'r   eglwys   megys   cynt.     Bu  yr  eglwys  yn  gorfftraybn  yn  y 
"  diffaethwcb,"  canys  aeth  eu  haelidau  ysbrydol  gyda  bi ;  ond  etto 
nid  oedd  yn  meddu  "  cig  a  gwaed,"  megys  cyn  ymadael,  ac  megy», 
y  bydd  etto  wedi  y  caffo  ei  chorff  newydd; 

Yn  ystod  yr  amser  y  durfu  i'r  eglwys  ebedeg  i'r  diffaetbwcb, 
cafodd  y  gelyn  diafol  pyfìeusdra  i  ffurfio  corff  newydd  ei  hunan, 
mewn  rhai  pethau  yn  debyg  i  gorff  Crist,  a'i  gyflwyno  i  6ylw  y 
byd,  dan  yr  enw  0  gorff  Crist,  canys  dyna  yr  enw  goreu  a  allai 
gael  er  twyllo.  Cymmerodd  gyfran  o  ddefnydd  murw  yr  hea 
gorff,  a  moldioijd  ef  yn  gymmysg  à  defnyddiau  ereill,  ne6  y.  daetfe 

ýn  gorffgolygus,  ac  yn  meddu  Pab  yn  ben.  E.lrychai' pen  fel 
byn  yn  fwy  gogoneddus  ua  physgotwyr  tlawd  a  diddysg  Galîtea^ 
a  daeth  y  byd,  cnawd,  a'r  diaíol  i  ymhyfrydu  ynddo  yn  mMllduol. 
Daeth  y  llythyion  dwyfol  a  l'eddiannai  y  wir  eglwys,  i  feddiant 
y  corff  newydd  Pabyddol,  a  gwnaelhant  y  tro  iddo  byth  wedy'n 
yn  lle  lly'.hyron  newydd,  a  cbynnwysant  uewyddion  da  hyd  y 
dydd  hwn  i'r  corff  yma,  er  eu  bod  mor  hen  ag  y  gallant  fod. 
Cânt  wneyd  y  tro  yn  Ue  yr  holl  ddoniau  ysbrydol,  trwy  y  rhai  y 
dadgnddiai  Crist  'ei  ewylìys  i'r  aglwys  gynt;  canys  ni  phroffesa 
yr  eglwys  Babaidd  glywed  gair  oddiwrth  Dduw  fel  da'Jguddiad, 
ond  yn  urig  oddiwrth  y  Pab. 

Nid  oes  achos  darìunio  aelodau  y  ccrff  pabyddol  hwn,  o  her- 
wydd  fe  ẃyr  ein  cenedl  nad  hwn  yw  corff  Crist;  níd  yw  yr 
aelodau  yn  debyg  'mewn  ditn,  Yu  nghorff  Crist,  níd  oedd  un 
aelod  yn  dweyd  wrth  y  lla.ll  näd  oedd  ei  eisieu;  ond  felly  yr 
oedd  yn  y  corff  hwn ;  canys  cyn  pen  nemawr  o  aniser,  dacw 
amryw  o'r  aelodau  yn  dechreu  cynhenu  a'u  gilydd,  nes  gorfod 
tori  amryw  ymaith,  rliag  dystrywio  yr  holl  gorff.  Yna  y  daruau 
hyny  a  ddechreuasaut  grynhoi  defnyddiau  aíynt,  nes  yn  y  diwedd 
yr  oeddynt  wedi  dyfod  yn  gyrff  eu  hunain.  Darnau  felly  o'r 
eglwys  'Babaidd,  -oedd  Peter  Waldo,  Maríin  Luther,  Melancthon, 
John  Calfin,  &c.  Eu  Harri  yr  Wythfed  yn  ysgrifenu  llyfr  yn 
erbyn  corff  newydd  Lafher,  tra  yr  oedd  yn  aelod  yn  y  corff 
Pabaidd,  a  galwyd  èf  gan  y  Pab  Clement  yn  "  ddiffynwr  y 
ffydd;'1  ond  nid  hir  y  bu  Harri  ei  htman  hefyd  cyn  digio  wrth 
y  Pab,  am  iddo  omedd  rhoi  llythyr  i  ysgaru  ei  wraig,  er  cael 
priodi  Anne  Boyien.  Y  canlyniad  fu,  iddo  wrthwynehu  eglwys 
íthufain,  a  gosod  ei  hunan  yn  ben  ar  yr  Eglwys.  Dyma  ddech- 
reuad  Eglwys  Loegr ;  cauys  yn  fuan  wedi  hyn  apwyntiwyd 
Thomas -Cranmer  (offeiriad  Pabaidd)  yn  Archesgob  i'r  Eglwys. 
Yn  y  dull  hyn  y  daeth  yrholl  gyrff  gweledig  presênnol  i  fodol- 
ìaeth — un  yn  dyfod  o'r  llall,  a'r  cyfan  yn  tarddu  o  goi  ff  yr 
eglwys  Babaidd,  yr  hon  a  ddywedir  yw  mam  puteiniaid  y  ddaear, 
er  na  ddywedir  gan  bawb  pwy  yw  ei  merched.  Mae  yn  rhaid 
i  holl  gyrff  crefyddol  ein  gwlad  i  gyfaddef  eu  bod  wedi  tarddu  o 
groth  yr  hen  fam.  Hi  fu  yn  eu  magu,  a'i  phlant  afreolus  ac 
anwaraidd  hi  ydynt  oll.  Nid  ces  uu  o'u  cyrff  hwy  yn  debyg  yn 
y  radd  leiaf  i  gorff  eglwys  Crist.  Dim  ond  athrawon  a  diacon. 
-ieid,    sydd    yn   cvf;  n  oiMi  cyrff  y  rhan    fwyaf   o  honyntj  ond 


wrth  gwrs  mae  ganddynt  ddefn yddiau  purion;  eithr  anghenfilodj. 
nid  cyrff,  ydynt ;  "  canys  pe  baent  un  (neu  ddau)  aelod,  pa  le  y 
byddai  y  corff,"  ys  dywed  Paul.  Cyn  bod.  un  corff,  rhaid  bod 
llawer  o  aelodau;  ond,  er  y  cyfan,  beiddia  yr  anghenfilod  hyn 
sydd  heb  beuau,  llygaid,  clustiau,  traed,  na  braidd  dim  arall, 
ond  "  Parchedigion"  a  diaconiaid,  ddweyd  fod  pob  un  o  honynt, 
neu  yr  oll  gyda  eu  gilydd,  (nid  oes  gwahaniaeth  pa  un)  yn  gorff 
eglwys  Crist!  Druain  o  honynt !  beth  yn  amgenach  a  ellir 
ddysgwyl  oddiwrth  greaduriaid  o  waith  dynion  yn  nghanol  teyr- 
nas  "  tywysog  Uywodraeth  yr  awỳr  ?" 

Clywch !  "  Ai  athrawon  pawb  ?''  gofynai  Paul. 
Pa'm  y  gofynodd  y  fath  gwestiwn  ffol  ? 
Bu  apostoliou  a  phrophwydi  gynt, 
A  gwyrthiau  a  thafodau,  ar  eu  hynt; 
Ond  ffoisant  hwy  ers  amser  maith  ar  goll, — 
Can's  dcacom  ac  atheawon  'nawr  yw'r  oll  : 
Perffeithia'r  'rhain  y  saint,  ânt  'mlaen  â'r  "  gwaith," 
A  lluniant "  gorff"  heb  draed  na  phenglog.  chwaith. 

Tra  mae  y  hyd  fel  hyn  yn  llawn  o  gyrff  eglwysig,  a  phawb  yn 
dweyd  mai  efe  yw  corff  Crist,  mae  yn  anhawdd  iawn  i  lawer 
benderfynu  pa  un  o  honynt  ydyw.  Mae  y  darlun  sydd  yn  yr 
ysgrythyrau  o'r  corff  cynteiìg,  wedi  ei  lychwino  gymmaint  gan 
esbonwyr,  fel  y  niae  llaweroedd  yn  methu  yn  deg  â'i  ganfod  nes 
y  byddo  rhywrai  yn  glanhau  ychydig  ar  y  llaid  sydd  drosto. 
Dengys  y  darlun  hwn  fod  apostolion,  prophwydi,  athrawon, 
gwyrthiau,  doniau  i  iacháu,  cynnorthwyau,  llywodraethau,  rhyw- 
Jogaethau  tafodau,  &c,  yn  aelodau  yn  nghorff  Crist :  ac  oddieithr 
fod  y  cyrff  ereill  yn  meddu  yr  un  aelodau,  nid  yw  yn  bosibl  y. 
gallant  fod  yn  gorff  y  wir  eglwys ;  oblegid  byddant  yn  debycach 
i  eglwysi  dynion.  Ond  pa  ddyben  siarad  am  lawer  o  gyrff  i 
Çrrist,  canys  "  un  corffsydd,"  a  rhaid  bod  hwnw,  fel  ei  Wneuth- 
urwr,  yn  gorff  anghýfnewidiol  o  ran  parhad  a  gwaith  ei  aelodau  ; 
ac  os  oes  coríf  felly  i'w  gael  ,^>a  le  mae  dyfod  o  byd  iddo  ?  Lle 
bynag  y  mae'r  fath  gorff,  mae  yn  rhwydd  ei  adnabod ;  canys  y 
mae  ganddoben,  llygaid,  clustiau,  genau,  breichiau,  traed,  a  phob 
peth  arall  a  welir  yn  y  darlun;  a  dysgwylir  fod  ynddo  Ysbryd 
bywiol  yn  llywodraethu,  3  bod  y  corff  yn  n^ned  yn  mlaen  ar  ei 
gynnydd  yn  mhob  peth,  fel  y  delo  yn  "  wr  perffaith.'' 

Mae  Ioan  wedi  bod  yn  prophwydo  ar  ynys  Patmos  fel  hyn  :-» 

fi  Àc  mì  a  welais  angel  arall  yn  ehedeg  ynghanol  y  nef,  a'r  eíejljfyl 
drapywyddol  ganddo,  i  efengylu   i'r   rhai   sydd    yn    trigo    ar   y 
ddaear,  ac  i  bob  cenedl,  a  llwyth,  ac  iaith,  a  phobl."     Ymddeng- 
ys   yn   eglur   wrth   y   geiriau    hyn,  fod   y   ddaear  wedi  bod  yn 
ainddifad  o'r  efengyl  dragywyddol  ;  ac  os  oedd  yn  amddifad  o'r 
efengyl   dragywyddol,  rhaid   yw   nad   oedd   coríf  i  Grist  ychwaith 
ar  y  ddaear.     Ond  fe  welir  yr  ttn  mor  eglur  foJ  yr  hyn  ag  oedd 
yn  ddiflygiol  ar  y  ddaear  yn  cael  ei  adi'eru,  a  bod  yr  efengyl  i 
gael  ei  phregethu  etto  i  bob  liwyth  ac  htîth ;  ac  os  felly,  rliaid 
fod  defnydd  yn  cael  ei  gasglu  a*i  olcbi,  fel  cynt  gan  Ioan  Fedydd- 
iwr,   i  -gyfansoddi    cortf  newydd  i    Grist  ar  y  ddaear.     Yn  wir, 
meddaf  i  chwi,  felly  y  mae  ;   cafodd  angel  ei  ddanfon  at  Joseph 
Snrith,yn  yr  oes  hon,i'w  hysbysu  fod  eglwys  Crist  i  gael  ei  rheol- 
eiddio  ar  y  ddaear   unwahh    yn  rhagor,  a   bod   yr   Ysbryd   a'r 
rhoddion   cyntefig   yn   cael   eu  hadferyd  yu  ol,  i  bwy  bynag  a 
ewyllysiai  ddyfod  yn  "  bobl  barod"  i'w  deibyn.     Yn   y  flwyddyn 
1830,  gẃnaeth  corff  Crist  ei  ymddangosiad  yn  y  byd;  a  phwy 
bynag  sydd   wedi   edrych   arno,  y  mae  wedi  gweled  apostoliif.n, 
propliwydi,  athrawon,  gwyrthiau,  doniau  i  iachâu,  cynnorthwyau, 
llywodraethan,  rhywiogaethau  tafodau,  occ,  yn    aelodau  ynddo. 
Efe  yw  yr  uuig  gorff  sydd   yn  ateb  i  ddarlun  cywir  yr  ysgryth- 
yrau.     Pwy  a  all  ammau  hyn  ?     Gellir  deall  wrth  y  corff  hwn  ei 
fod  yn  cyfrinachu  â  Christ, "y  Pen  nefol,  o  herwydd  aJrodda  yn 
aml,  "  Fel    byn   y   dywed   yr    Arglwydd."      Dechreuodd    Crist 
gyfrinachu  â'r  eglwys  yn  yr  amser  gynt,  ac  y  mae  y  gyfrinach 
yn  awr  yn-cynnyddn  yn  lle  lleihau,  gan  fod  dydd  y  briodas,  a 
swper  Heiíhior  yr  0en,  yn  nesâu  yn   gyfiym.     Geiriau  y  bynyd 
ti-uyywyddol  yw  y  bwyd   a  dderbynia  yr  eglwys  o'r  dechreu,  er 
îddi  gynttyddH,  ac  adeiladu  ei  hun  mewn  cariad.     Mae  y  diafol 
mor  eiddigeddus  yn  awr  ag  y  bu  gynt,  os  nid  mwy,  am  nad 
arddela  Crist  ei  eglwys  ef,  sef  "  y  butain  fawr,''  neu'r  "  wraig  oedd 
'wedi  ei  dilladu  â  phorphor  ac  ysgarlad,  ac  wedi  ei  gwychu  ag 
aur,"    &c.      Cymmera    hono    arni   mai   hi   yw  Priodasferch  yr 
'Oen,  o  herwydd  y  Uythyron  sydd  ganddi  yn  ei  meddiant;   ond 
pe  buasai  Crist  yn  ei  charu,  buasai  wedi  clywed  rhywbeth  oddi- 
wrtho   cyn   hyn,   a  dydd  y  briodas  hefyd  raor  agos.     Ond  nid  â 
'hi  y  roae  Crist  yn  meddwl  ymbriodi,  serch  fod  miloedd  yn  haerti 
hyny;   canys  y  mae  hi  "yn  fam  puteiniaid  y  ddaear."     Rhaid 
'î  Grist  gael  oglw.ys  ned  yw  yn  fana  i  neb  felly — eglwys  ddiwalr  * 

phur,  onide  ni  chaiff  ei  derbyn  ganddo ;  ni  wnèlai  Efe  ei  hardd-. 
ar  ol  puteinio  a  breninoedd  y  ddaear. 

Mae  corff  eglwys  Crist  ar  y  ddaear  yn  bresennol,  ac  y  mae  »ôn 
am  dano  trwy  y  byd.  Nid  y w  yn  fawr  iawn  etto,  ond  y  tnae  yn 
eynnyddu  yn  fwy  nag  erioed,  nes  pery  i'r  diafol  ddycbrynu. 
Mae  aelodau  pob  corî  arall  yn  ffymico  wrth  ei  weled,  ac  yn 
taenu  pob  celwyddan  am  dano ;  ond  dinystrio  eu  hunain  y  maent. 
Ni  chaniatâ  Duw  i'r  wraig  gael  ei  hymlid  i'r  diffaethwch  mwyach  ; 
canys  dim  ond  am  im  '•''•ymadawiad''  y  prophẃydwyd,  a  hwnw  i 
ryw"  ddyben  doeth.  Mae  yr  apostolion  a'r  swyddwyr  ereill, 
rnghyd  â'r  doniau  ysbrydol,  oll  yn  gwneuthur  eu  rhan  yn  awr  i 
"  berffeithio  y  saint,  i  waífch  y  weinidogaeth,  i  adeilad  corff  Crist  ;> 
canys  dysgwylir  yn  fuai  "  ymgyfarfod  oll  yn  undeb  ffydd,  a 
gwybodaeth  Mab  Duw.  ỳn  -ẃr  ferffaith,  at  fesur  oedran  cyf- 
lawnder  Crist."  Yr  ydym  ni  wedi:cael  y  fraint  o'n  bedyddio  i'r 
corffgogoneddus  hwn,ac  wedLdyfod  y'ü  wybodus  o'r  Ysbryd  Glân 
sydd  ynddo,  yr  hwn  sycfcl  yn  ei  -.arwàm  i  bob  gwirionedd,  ac  yn 
dwyn  ar  gof  yr  hyn  sydd  wedi  myned  heibio,  ac  yn  mynegi 
pethau  i  ddyfod. 

Yu  awr,  pwy  bynag  sydd  yn  ewyllysio  dyfod  i  ẁybodaeth 
ynghslch  y  corff  gogoneddus  hwn,  sef  yr  unig  gorff  arddeledig 
gan  Grist,  creded  dystiolaeth  yr  ysgrythyrau,  edifarhaed  am  ei 
bechodau,  a  chymraersd.  ei  fedyddio  er  maddeuant,  gan  un  o 
Saint  y  Dyddiau  Diẁetídaf ;  ac  yna  dywedwn  y  derbynia  efe  yr 
Ysbryd  Glân  trwy  osediad  dwylaw,  ac  y  dawi  wybod  ei  fod  wedi 
ei  gyssylltu  yn  nghorff  eglwys  Iesu  Gsísf;  "  canys  eghirhad  yr 
Ysbryd  a  roddir  i  bob  un  er  llesâd,'*  "rel  Jia  fydd  achos  i  neb 
betruso  yu  mha  gorff  y  byddo,  nes  y  gall  páwb  ddweyd  gyda  yr 
apostol  Toan,  "  Ni  a wyddom  ein  bod  o  Dduw,  a  bod  yr  holl 
f}'d  yn  gorwedd  mewn  drygioni ;''   a  chyda  Paul,  mai  "  un  corff 

sydd.''  r 

í  J.  Davis. 

Merlhyr,  Mai  10,  l85t>.;. 

